Ассаламуг1алайкум нужелъ иман ц1ик1к1арал,

Маг1аруллъи гвангъарал т1олалго маг1арулал,

Бег1ераб калам бугел, камилаб г1акълу бугел,

Ккаралъуб рачел къалел, къо ккедал чучуларел.

Салам Аллагьас лъеял, рукъалдаса рохаял,

Хириял лъималаца къойил рази гьареял,

Эбел-эмен, г1агарлъи нужер баркаталъ кквеял,

Кинабго лъик1абщинаб нужее насиблъаял.

Т1адег1анав Аллагьас т1ад лъураб фарз т1убазе,

Т1агьаясул къуваталъ камиллъизе гьабеял,

Кодор ругел ч1умазде нужер х1асрат ц1ик1к1аял,

Х1абибасул нуралде нух бахъи бигьалъаял.